Document ID: 32007R1391

РЕГЛАМЕНТ (ЕО) № 1391/2007 НА КОМИСИЯТА
от 27 ноември 2007 година
за определяне на специални мерки за прилагане на Регламент (ЕО) № 1267/2007 в сектора на свинското месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3444/90 на Комисията от 27 ноември 1990 г. относно определяне на подробни правила за предоставяне на помощ за частно складиране на свинско месо (1), и по-специално член 11, буква б) от него,
като има предвид, че:
Анализът на ситуацията показа, че съществува риск да бъдат подадени твърде много заявления от страна на заинтересованите страни по схемата за помощ за частно складиране, въведена с Регламент (ЕО) № 1267/2007 на Комисията (2); поради това е необходимо временно да се преустанови прилагането на посочения по-горе регламент и да се отхвърлят подадените заявления,
ПРИЕ НАСТОЯЩИЯ РЕГЛАМЕНТ:
Член 1
1. Прилагането на Регламент (ЕО) № 1267/2007 временно се преустановява в периода от 28 ноември 2007 г. до 4 декември 2007 г.
2. Заявленията, подадени в периода от 27 ноември 2007 г., за които в този период е трябвало да бъде взето решение за приемане, се отхвърлят.
Член 2
Настоящият регламент влиза в сила на 28 ноември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 ноември 2007 година.

Labels: 3
17
19
6